አቶ ኃ/ማሪያም ደሳለኝ ደቡብ ክልል በነበሩበት ጊዜ የራሳቸውን የብሔረሰብ አካላት ወደ ስልጣን የመሰብሰብ ስራ ሲሰሩ ከሲዳማ ማህበረሰብ በኩል ለምን እኛስ ? የሚል ጥያቄ መነሳቱን የቅርብ ምንጮች ይጠቁማሉ ፤ አቶ ኃ/ማርያም ለዚሀ የሰጡት መልስ “ከእናንተ የተማረ ማህበረሰብ ስለሌለ ነው ካቢኔውን በተማረ ማህበረሰብ ያዋቀርኩት” የሚል መልስ ነበር ፤ ወደፊትም ከእኛ የሚመጥን ለሚንስትርነት ደረጃ የሚበቃ ሰው መኖር አለመኖሩን ጊዜው ሲደርስ የምናየው ነገር ይሆናል ፤ ይህ ማለት በየትኛው የስልጣን ተዋረድ ላይ የሚገኙ የተለያዩ ባለስልጣናት በእምነትም ሆነ በዘር አምሳያቸውን የማፈላለጋቸው ሁኔታ የማይቀር መሆኑን ነው ፤ እነዚህ ሰዎች እምነትን ወይም ብሔርን መሰረት በማድረግ ሰዎች በዙሪያቸው የሚሰበሰቡ ከሆነ አደጋው ሊከፉ ይችላል ፤ እነርሱን የሚሉ ሰዎች ጉዳዮቻቸው በባለስልጣኖቻቸው ተጽህኖ የተነሳ በቀላሉ ሊፈቱ ይችላሉ ፤ እነዚህን ሰዎች በመተማመን ተጨማሪ የእምነት ተቋማት በሚያስፈልግም በማያስፈልጉም ቦታዎች ሊገነቡ ይችላሉ ፤ የመምረጥና የመመረጥ የመተካካት ሂደቱ እንደዚህ ባለህ የውስጥ ሴራ የሚቀጥ ከሆነ …… ቀይ መብራት ይታየናል፡፡በአሁኑ የጠቅላይ ሚኒስትር ቦታ እና የምክትሉን ቦታ የሚገኙ ሶስት ሰዎች ሲወዳደሩ አንድም የኦርቶዶክስ እምነት ተከታይ አለመኖሩ ነገን በሌላ አይን እንድናይ ያስገድደናል ፤ ካለን መረጃ ጥቂቶቹን እናንተው ዘንድ አድርሰናል ፡፡
